Sarpsborg kirke

Sarpsborg kirke er en langkirke fra 1863 (delvis gjenreist i etter en brann i 1861) i Sarpsborg kommune i Østfold. Den tilhører Søndre Borgesyssel prosti. Kirken er tegnet av Christian Heinrich Grosch og inkorporerer deler av murene fra den tidligere kirken, som var tegnet av Wilhelm von Hanno og oppført i 1854-59. Byggverket er i tegl og har 550 plasser. Kirken ble satt i stand i 1958-59 etter planer utarbeidet av Esben Poulsson. Det er en basilika i nygotisk stil. Koret har glassmalerier fra 1958 av Victor Sparre, og ellers finnes det glassmalerier av Karl Kristiansen (1918) og Rolf Klemetsrud (1951). Prekestolen er tegnet av arkitekt Grosch, og døpefonten i sandstein ble reddet ut av den brennende kirken i 1861. Kirkegården ved kirken er nedlagt og brukes ikke i dag. Adkomst til stedet er via Rv118 og Rv109. Referanser Eksterne lenker Norges kirker – Sarpsborg kirke (no) «Sarpsborg kirke». Kirkesøk. Den norske kirke. Sarpsborg kirkelige fellesråd om Sarpsborg kirke Sarpsborg kirkelige fellesråd om kommunens gravplasser (no) «Sarpsborg kirke». Kulturminnesøk. Riksantikvaren – Direktoratet for kulturminneforvaltning.